Á að fara í jarðarför fyrrverandi maka ? Mest lesið á árinu 2019 1 . Það er stór hópur fólks sem les greinar á Lifðu núna , ýmist á síðunni sjálfri eða á Facebook . Við skoðuðum hvaða greinar það voru sem voru mest lesnar á árinu 2019 . Hér á eftir fer listi yfir 10 greinar sem mest var smellt á , á árinu sem er að líða . Á að fara í jarðarför fyrrverandi maka ? Það mætti ætla að margir veltu þessari spurningu fyrir sér , því þetta var mest lesna greinin á Lifðu núna á árinu . Rætt var við séra Önnu Sigríði Pálsdóttur um það hvenær fólk á að fara í jarðarför og hvenær ekki . En hvað með gamla vini , sem lítið samband hefur kannski verið við í áratugi , er óviðeigandi að fara í þeirra jarðarför og taka pláss frá örðum í kirkjunni ? Eða fyrrverandi tengdafólk ? Og hvað með foreldra gamalla vina , sem maður þekkti ekki endilega vel ? Lesa má greinina í heild hér . 2 . María Sigurðardóttir starfaði lengi í leiklist hér á landi , bæði sem leikstjóri og einnig leikhússtjóri hjá Leikfélagi Akureyrar . Eftir að hún hætti hjá LA fór hún til Danmerkur og það reyndis virkilega erfitt að fá vinnu eftir að hún kom aftur heim . Viðtalið við Maríu , Fékk vinnu í Melabúðinni , var annað mest lesna efnið á síðunni á árinu sem er að líða . María segir skemmtilegt að vinna á kassanum í Melabúðinni Þá sá ég auglýsingu frá Melabúðinni , sem mér fannst svolítið spennandi . Ég þekki líka ótrúlega marga sem skipta við Melabúðina og þó það hafi komið mörgum á óvart að sjá mig við kassann þá hefur mér liðið vel með það og ég held að flestum finnist það bara eðlilegt núorðið , ” segir María og hlær . 3 . Þriðja mest lesna greinin á árinu var Finna fyrst fyrir því að muna ekki nöfn . Þar greinir Ingunn Stefánsdóttir geðhjúkrunarfræðingur hjá Heilsustofnun í Hveragerði , frá því að hún hafi sótt námskeið í minnisþjálfun fyrir 12 árum og uppúr því sett upp minnisþjálfun fyrir eldri gesti í Hveragerði . Flestir segja að það verði erfiðara þegar sextugsaldri er náð að muna það sem við eigum að muna segir Ingunn „ Markmiðið er einfalt . Það er að vekja athygli fólks , á mikilvægi þess að þjálfa heilann , alveg eins og líkamann . Ég held að það sé misbrestur á því að fólk hugsi nógu vel um það “ . Það að gera alltaf sama hlutinn eins og vera mikið einn heima og útaf fyrir sig “ , segir hún , en á móti komi svo að menn þurfi líka röð og reglu í lífi sínu . „ Maður sér þetta best á stofnunum fyir aldraðra . Fólk kemur þar inn nokkuð frískt hugrænt séð , en svo sést að það verður aðgerðarlítið og sljóvgast . Það fær svo lítið áreiti . Það þarf að huga að tómstundum og viðfangsefnum fyrir eldra fólkið , ekki bara að sinna grunnþörfum þess “ . Lesa má viðtalið við Ingunni í heild hér . 4 . Það er ævinlega mikið lesið efni , þegar eldra fólk söðlar um við starfslok og fer að gera eitthvað allt annað . Lesendum virðist þykja það forvitnilegt . Sigurður Jónsson og Dagný Guðmundsdóttir eru einmitt í hópi þeirra sem hafa gert þetta , en þau seldu húsið sitt í Reykjavík og hófu svokallaða vistræktun í Biskupstungunum . Viðtalið við þau Seldu húsið og fluttu í sveitina var fjórða mest lesna efnið á vefnum á árinu . Dagný og Siggi eru ánægð í sveitinni Sigurður og Dagný rækta margar tegundir grænmetis , til dæmis bæði lauk og hvítlauk og aspas , svo fátt eitt sé nefnt , tegundir sem blaðamaður hafði haldið að yxu hreint ekki hér . Þau eru líka með nokkrar hænur . Þegar blaðamann bar að garði , sögðust þau Sigurður og Dagný vera að ljúka við að vinna úr uppskerunni frá í sumar og undirbúa beðin fyrir næsta ár . Þau nýta megnið af framleiðslunni sjálf en selja ekki á markaði . Fyrir þá sem hafa áhuga á að lesa greinina í heild , er hún hér . 5 . Þú verður að koma og bjarga okkur er fyrirsögnin á fimmtu mest lesnu grein vefsins á árinu . Þar er rætt við Hinrik Greipsson sem segja má að hafi verið ómissandi á sínum vinnustað , þó hann væri formlega hættur störfum . Hinrik sem er viðskiptafræðingur vann hjá Fiskveiðasjóði Íslands í 25 ár , þar til sjóðurinn var lagður niður . Hinrik á svölunum í nýju íbúðinni Þegar búið var að loka sjóðnum lá leið Hinriks í sjávarútvegsráðuneytið , eins og það hét þá . „ Það var í janúar á þessu ári og þá fékk Hinrik símtal úr ráðuneytinu „ Þú verður að koma og bjarga okkur ! “ var kallið og það gerði hann . Nýr maður var svo ráðinn síðast liðið vor og enn á ný fór Hinrik að setja hann inn í starfið , fiskveiðistjórnarkerfið og byggðakvótann . Smelltu hér til að lesa viðtalið við Hinrik í heild . Hér á eftir fara tenglar á greinarnar urðu í 6 - 10 sæti . 6 . Skrítið að vakna á morgnana og fara ekki í vinnu . Smella hér til að sjá grein